বাংলাদেশ ক্রিকেট বড় পরিবর্তনের মধ্য দিয়ে যাচ্ছে। বিগত কয়েক বছরে যেমন কিছু সমীহ জাগানোর মতো সিরিজ খেলেছে বাংলাদেশ ক্রিকেট দল, একইভাবে জয়ের খুব কাছ থেকে হেরেছে তারা। তবে সবকিছু মিলিয়ে দক্ষ ফিনিশারের অভাব নিয়ে আলোচনা হয়ে এসেছে সব সময়। সাব্বির রহমানকে আন্তর্জাতিক ক্রিকেট থেকে ছয় মাসের নিষেধাজ্ঞা দেওয়ার পর শোনা যাচ্ছে মোহাম্মদ মিঠুনের নাম। তাই সাব্বিরের স্থানে দলে জায়গা পেলে নিজেকে কতটুকু তুলে ধরতে পারবেন এই উইকেটরক্ষক-ব্যাটসম্যান, সেই ব্যাপারে অনেক কথা ছড়িয়ে আছে ভক্তদের মাঝে। তবে নিজের ব্যাপারে সাংবাদিকদের সঙ্গে কথা বলেন মোহাম্মদ মিঠুন।